नीलम कोठारी

नीलम कोठारी सोनी किंवा नीलम ह्या एक भारतीय अभिनेत्री आणि मुंबई मधील एक ज्वेलरी डिझायनर आहेत. नीलम ने नवोदित अभिनेता करण शाह सह इस १९८४ साली जवानी या हिंदी चित्रपटातून पदार्पण केले. त्यानंतर, गोविंदा सोबत जोडी जमवून लव्ह 86 (१९८६), इलझाम (१९८६), सिंदूर (१९८६), खुदगर्ज (१९८७), हात्या (१९८८), फर्ज की जंग (१९८९), ताकतवार (१९८९) आणि दो कैदी (१९८९)यांसारख्या विविध चित्रपटांमध्ये काम केले. तर, आग ही आग (१९८७), पाप की दुनिया (१९८८), खतरों के खिलाडी (१९८८), बिल्लू बादशाह (१९८९), घर का चिराग (१९८९), आणि मिट्टी और सोना (१९८९) या चित्रपटांमध्ये चंकी पांडे सोबत काम केले.

 प्रारंभिक जीवन 
नीलम यांचा जन्म हाँगकाँगमध्ये गुजराती वडील शिशिर कोठारी आणि इराणी आई परवीन कोठारी यांच्या पोटी झाला. लहानपणी नीलम ने कीबोर्ड वाजवणे आणि जॅझ बॅले नृत्य इत्यादी मध्ये आपले कलागुण दाखवले. कोठारी कुटुंबाचा पारंपारिक दागिने बनवण्याचा व्यवसाय असुन ते उच्च दर्जाचे दागिने बनवतात. नीलम यांचे शिक्षण आयलँड स्कूलमध्ये झाले. बालपण हाँगकाँगमध्ये घालवून नंतर त्या कुटुंबासह कुटुंब बँकॉकला गेल्या. नीलम मुंबई येथे आपली सुट्टी घालवत असताना त्यांना दिग्दर्शक रमेश बहल यांनी संपर्क केला. चित्रपट अभिनयात एक प्रयत्न करण्याचे ठरवून त्यांनी नवोदित अभिनेता करण शाहसोबत 'जवानी' (१९८४) चित्रपटात काम केले. पण हा चित्रपट व्यावसायिकदृष्ट्या अयशस्वी ठरला.

 कारकीर्द 

 अभिनय 
नीलम यांच्या या पहिल्या चित्रपटातील अभिनयाची चित्रपट वर्तुळात दखल घेतली गेली आणि त्यांना अजून काही ऑफर मिळाल्या. नंतर १९८६ मध्ये तत्कालीन नवोदित अभिनेता, गोविंदा सोबत इलझाम चित्रपटात काम केल्या नंतर त्यांना चांगली प्रसिद्ध मिळाली. यानंतर त्यांनी गोविंदासोबत लोकप्रिय जोडी बनवत अजून १४ चित्रपटांमध्ये काम केले. यात  लव्ह 86 (१९८६), खुदगर्ज (१९८७), हत्या (१९८८) आणि ताकतवर (१९८९) या चित्रपटांचा समावेश आहे. नंतर त्यांनी चंकी पांडेसोबत ८ चित्रपटांपैकी आग ही आग (१९८७), पाप की दुनिया (१९८८), खतरों के खिलाडी (१९८८), मिट्टी और सोना (१९८९) आणि घर का चिराग (१९८९) यांसारखे ५ हिट चित्रपट दिले होते. तर ३ चित्रपट जखम (1989 चित्रपट), खुले-आम आणि एक बंगाली चित्रपट, मंदिरा (चित्रपट)  हे फ्लॉप झाले. नंतर आणखी एक बंगाली चित्रपट बदनाम (१९९०) मध्ये प्रोसेनजीत चॅटर्जी सोबत त्यांनी काम केले.

१९९८ मध्ये शाहरुख खान आणि काजल अभिनित  कुछ कुछ होता है या चित्रपटात पाहुण्या भूमिकेसाठी देखील तिची दखल घेण्यात आली होती.  तर १९९९ मधील कौटुंबिक चित्रपट हम साथ साथ है मध्ये त्यांनी अजून एक सहाय्यक भूमिका केली होती. नीलम चा शेवटचा चित्रपट कसम (२००१) चंकी पांडेच्या सह   विलंबित रिलीज झाला. 

२०२० साली, तिने महीप कपूर, भावना पांडे आणि सीमा सजदेह सोबत रियलिटी दूरचित्रवाणी मालिका फॅब्युलस लाइव्ह ऑफ बॉलीवूड वाइव्हज तसेच सीझन 2 (2022) मध्ये काम केले, जे दो.्या नेटफ्लिमालिका क्सवर प्रवाहित केले गेझाल्या 

 ज्वेलरी डिझायनिंग 
अभिनयात कारकीर्द करत असतानाही त्यांनी दागिने निर्मिती मध्ये देखील रस घेत आपल्या कौटुंबिक व्यवसायात काम केले. नीलम यांनी मुंबईत ज्वेलरी-डिझाइनिंग  मध्ये औपचारिक अभ्यासक्रम पूर्ण केला आणि २००१ मध्ये चित्रपटात तात्पुरती रजा घेऊन, नीलम ज्वेल्स या नावाने स्वतःचा व्यवसाय सुरू केला. इस. २००४ साली त्यांनी मुंबईत एक दागिन्यांचे शोरूम उघडले  त्यानंतर त्यांनी २५ ऑगस्ट २०११ रोजी मुंबईत नीलम कोठारी फाइन ज्वेल्स नावाने एक स्वतंत्र दागिन्यांचे दुकान सुरू केले.

 वैयक्तिक जीवन 
उजवे|इवलेसे|272x272अंश| 2012 मध्ये पती समीर सोनी सह नीलम कोठारी
ऑक्टोबर २००० मध्ये, नीलमने यूकेमधील एक व्यावसायिकाचा मुलगा ऋषी सेठियाशी लग्न केले. अल्पावधीतच त्यांचा घटस्फोट झाला. अभिनेता समीर सोनी सोबत काही काळ घालवल्या नंतर त्यांनी २०११ मध्ये लग्न केले. लग्नाच्या २ वर्षानंतर २०१३ मध्ये त्यांनी एक मुलगी, 'अहाना' दत्तक घेतली.

१९९८ मध्ये, सहकलाकार सलमान खान, सैफ अली खान, सोनाली बेंद्रे आणि तब्बू यांच्यासह नीलमवर हम साथ साथ है च्या चित्रीकरणादरम्यान कांकणी येथे दोन काळवीटांची शिकार केल्याबद्दल वन्यजीव कायदा आणि आयपीसीचा आरोप ठेवण्यात आला होता. ५ एप्रिल २०१८ रोजी जोधपूर येथील CJM न्यायालयाने यातून नीलामची निर्दोष मुक्तता केली.

 चित्रपट सूची 
 वर्ष  चित्रपट  भूमिका सूचना  १९८४ जवानी  सनम १९८६ इलझाम  आरती अंदाज प्यार का  लव्ह 86 ईशा१९८७ आग ही आग आरती खुदगर्झ  ज्योती सिंदूर ललिता कपूर १९८८ ताकतवर  बिजली  हत्या सपना वक्त की आवाज नर्तकी घर में राम गली में शाम  जयाखतरों के खिलाडीसुनीता पाप की दुनिया आरती१९८९ घराना ललिता दो कैदी नीलू घर का चिराग किरण हम भी इंसान है रेखा मिट्टी और सोना  अनुपमा १९९० विष्णू देवा मंदिरा बंगाली चित्रपट बदनाम  काजोल बंगाली चित्रपट शंकरा  सीमा दूध का कर्ज रेशमा  उपकार दुधाचे रेशमा मराठी चित्रपट चोर पे मोर रितू  अमिरी गरिबी ज्योती अग्निपथ शिक्षा चव्हाण जखम  आरती बिल्लू बादशाह ज्योती फर्ज की जंग कविता दोस्त गरिबो का रेखा १९९१ कसक  दिव्या  मीत मेरे मन का रणभूमी नीलमइंद्रजित नीलम अफसाना प्यार का  निकिता १९९२ एक लडका एक लडकी  रेणू खुले-आम प्रिया साहेबजादे  चिनार लाट साब अंजू, मोना  १९९३ परंपरा सपना १९९५ संतान आशा  अंतिम न्याय रेखा १९९६ एक था राजा  शिल्पा सौदा ज्योती आदित्य कन्नड चित्रपट १९९७ मोहब्बत और जंग प्रिया  १९९८कुछ कुछ होता है निलम पाहुणे कलाकार  १९९९हम साथ साथ हैं संगिता  २०००पत्थर और पायल२००१ कसम बिंदिया २०२० फॅब्युलस लाईव्स ऑफ बॉलिवूड वाईव्ज  स्वतः  वास्तव प्रदर्शनि

 संदर्भ 

 बाह्य दुवे 


 बॉलिवूड हंगामा, नीलम कोठारी

वर्ग: स्त्री चरित्रलेख
वर्ग:गुजराती व्यक्ती
वर्ग:हिंदी दूरचित्रवाहिनी अभिनेत्री
वर्ग:कन्नड चित्रपट अभिनेत्री
वर्ग:मराठी चित्रपट अभिनेत्री
वर्ग:बंगाली चित्रपट अभिनेत्री
वर्ग:हिंदी चित्रपट अभिनेत्री
वर्ग:ब्रिटिश चित्रपट अभिनेत्री
वर्ग:मुंबईतील कलाकार